Plaasaanval gefnuik: Vier vas met panga en pistoolArgieffoto: Reint Dykema Konst. Peter Kareli, woordvoerder van die polisie, het gesê ŉ span, wat bestaan uit lede van die Valke en die taktiese reaksie-eenheid, het die vier verdagtes in hegtenis geneem in ŉ stoor op die plaas. “Die verdagtes het in die stoor gewag totdat dit donker word sodat hulle die boer en sy gesin kon aanval en beroof.” Volgens Kareli is ŉ pistool, waarvan die reeksnommer afgevyl is, vier balaklawas, vier pare handskoene, ŉ slagtersmes, ŉ panga en tou in die verdagtes se besit gevind. Die stoor is sowat 250m van die plaashuis af. Kareli het gesê die verdagtes sal Vrydag in die Bloemfontein-landdroshof verskyn op aanklag van sameswering om huisbraak te pleeg en die besit van ŉ onwettige vuurwapen en ammunisie. Lt.genl. Thabethe Mpembe, polisiekommissaris in die Vrystaat, het die span geloof vir hul vinnige optrede.